
Публикация:  Рисунки на тема „Моето семейство“- 06.03.2026г.   
[bookmark: _GoBack]В рамките на Проект BG05SFPR001-1.002-0013-C01 „Обединени за достъп до образование за всяко дете“, съфинансиран от Европейския съюз по програма „Образование“ 2021–2027, на 6 март 2026 г. се проведе Инициатива „Моето семейство“, посветена на разбирането за значението на семейството.
Читалище "Пробуда" - Пазарджик се изпълни с много цветове, усмивки и детско вдъхновение! Малките ни творци създадоха прекрасни рисунки на тема „Моето семейство“, чрез които показаха своя свят, изпълнен с любов, обич и доверие. Творческата задача насърчи тяхното въображение и личен творчески почерк, като използваха материали по свой избор. Всяка рисунка е уникален поглед към дома – към хората, които ги подкрепят, прегръщат и им дават крила да мечтаят. Децата с гордост представиха своите произведения, а ние с радост се потопихме в неподправената им искреност и въображение.
Дейността е част от инициативите по проекта, насочени към:
· да насърчи позитивно отношение към семейството, да развие умения за самоизразяване и да подпомогне педагогическия екип и родителите в разбирането на детските преживявания и представи;
· повишаване информираността и ангажираността на родителите;
· насърчаване на сътрудничеството между семейството и образователните институции;
· обхващане и включване на повече деца в предучилищното и училищното образование;
· разясняване на ползите от образованието чрез тематични събития, срещи и информационни кампании.

